पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय पंचशील कॉलोनी में रहने वाले एक युवा द्वारा इंदौर में नर्सिंग की पढ़ाई करने के दौरान अस्पताल में कोरोना मरीजों की सेवा की जा रही है। इस बात से शहर के लोग गौरवान्वित महसूस कर रहे हैं। बता दें आशीष यादव कोरोना में अपनी पढ़ाई करने के साथ-साथ कोरोना महामारी में पीड़ितों की सेवा कर रहे हैं।
कोरोना संक्रमण में डॉक्टर से लेकर स्वास्थ्य कर्मी अपनी जान की परवाह किए बिना सेवाएं दे रहे हैं, ऐसे में आशीष यादव पंचशील कॉलोनी ब्यावरा इंदौर के अरविंदो हॉस्पिटल में नर्सिंग स्टाफ के साथ कोरोना के भर्ती मरीजों की सेवा में लगे हुए हैं।
आशीष यादव अरविंदो हॉस्पिटल में नर्सिंग में बीएससी की पढ़ाई कर रहे हैं। पढ़ाई के साथ-साथ महामारी में पीड़ित लोगों की सेवा कर स्वयंसेवक की भूमिका निभा रहे हैं। आशीष के पिता रामप्रसाद यादव भी फौज में हैं, जो बीएसएफ 96 बटालियन पाकिस्तान बॉर्डर पर देश सेवा में लगे हुए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn